Държавен вестник, бр. 66, 2014 г., стр. 67

БРОЙ  66	
Д Ъ Р Ж А В Е Н  В Е С Т Н И К 	
СТР.  67  
3.5. Болести на извънставните меки тъка­
ни – ентезопатии, тендинити, теносиновити, 
бурсити, периартрити, фасциити, апоневрози­
ти, полимиалгиа ревматика, фибромиалгичен 
синдром, паникулити, релапсиращ полихонд­
рит, периодична болест и др.
3.6. Болести на костите – остеопороза 
(първична и вторична), остеомалация, ал­
годистрофия, асептични остеити (болест на 
Пейджет), остеонекрози и др.
3.7. При злокачествени тумори и свързани 
с тях ставни оплаквания – паранеопластични 
синдроми.
3.8. Ставни прояви в хода на неревматични 
болести – сепсис, туберкулоза, ендокринни и 
други болести.
3.9. Други ревматични болести – хипермо­
билен синдром, болести, свързани с недоста­
тъчност на съединителната тъкан, болест на 
Марфан, болест на Елер-Данлос, остеогенезис 
имперфекта и др.
4. Основни цели на специализацията по 
ревматология са придобиване на необходими­
те теоретични знания и практически умения 
за осъществяване на качествена медицинска 
дейност за постигане на очаквания терапев­
тичен ефект.
Раздел ІІ
Дефиниране на ключовите елементи на ле­
чебно-диагностичните и профилактичните 
процеси в областта на ревматологията
1. Осъществявани дейности: 
1.1. Снемане на анамнеза и провеждане 
на обстоен физикален преглед на пациента.
1.2. Поставяне на първична диагноза, 
определяне на диференциално-диагностичен 
план и необходимост от прилагането на до­
пълнителни диагностични методи.
1.3. Провеждане на лечение на пациенти 
с ревматологични заболявания и определя­
не на необходимостта от рехабилитационни 
мероприятия.
1.4. Диагностициране, лечение, рехаби­
литация и профилактика на пациенти с 
ревматични болести в лечебни заведения за 
извънболнична и болнична помощ може да 
осъществява само лекар с придобита специ­
алност „Ревматология“. 
1.5. При системни прояви и съмнение за 
комбиниране, съчетаване или припокриване на 
симптомите с тези на друга болест лекуващият 
ревматолог трябва да осъществи консултации 
със съответните специалисти. Преценява се 
дали лечението да продължи под контрола на 
ревматолог, или на лекар с друга специалност 
и да насочи пациента към съответното лечебно 
заведение за извънболнична или болнична 
медицинска помощ. 
1.6. Лечебно-диагностичните и профилак­
тичните дейности в специалността „Ревма­
тология“ се осъществяват при спазване на 
въведените с настоящия стандарт задължи­
телни изисквания за лечебните заведения 
за извънболнична медицинска помощ и за 
структурите по ревматология на лечебните 
заведения за болнична помощ.
2. Структури:
Болните с ревматични болести подлежат 
на лечение във:
2.1. Лечебни заведения за извънболнична 
медицинска помощ – амбулатории за специ­
ализирана медицинска помощ (индивидуални и 
групови практики по ревматология; медицин­
ски центрове и диагностично-консултативни 
центрове, в които има лекар с придобита 
специалност по ревматология).
2.2. Лечебни заведения за болнична по­
мощ – със специализирани отделения/кли­
ники по ревматология. 
3. Основни правила за взаимодействие 
между структурите по т. 2 при провеждане 
на лечението:
3.1. Когато при лечението на ревматич­
но болните в извънболничната медицинска 
помощ не може да се постигне очакваният 
терапевтичен ефект, пациентите се насочват 
за хоспитализация.
3.2. Общопрактикуващи лекари (ОПЛ) и 
лекари с придобити други специалности на­
сочват пациенти за консултация, амбулаторно 
лечение и преценка на необходимостта от 
болнично лечение към лекари с придобита 
специалност по ревматология от цялата страна.
3.3. Пациентите могат да постъпят за 
хоспитализация в специализирана структура 
по ревматология на болница само след кон­
султация и преценка от лекар с придобита 
специалност по ревматология, работещ в 
същата структура. 
3.4. Пациенти с ревматологични заболя­
вания се насочват за хоспитализация в спе­
циализираните структури по ревматология 
след определен обем изследвания, включващ 
клинико-лабораторни изследвания, имуно­
логични изследвания, образна диагностика 
(рентгеново изследване, компютър-томограф­
ско изследване и ядрено-магнитен резонанс 
при необходимост).
3.5. След изписването на пациента от 
структурата по ревматология към съответ­
ното лечебно заведение проследяването се 
осъществява от лекар с придобита специал­
ност по ревматология от лечебни заведения 
за извънболнична помощ и ОПЛ.
Раздел ІІІ
Изисквания за професионална компетентност 
за практикуване на специалността „Ревмато­
логия“ в лечебни заведения за извънболнична 
и болнична медицинска помощ
1. За практикуване на специалността „Рев­
матология“ е задължително лекарите, работе­
щи в лечебните заведения за извънболнична 
помощ, да имат придобита специалност по 
ревматология.